རྩ་བའི་ཟླ་བ་འདིའི་ཚེས་༢༨ཉིན་༸རྒྱལ་དབང་ཀརྨ་པ་ཨོ་རྒྱན་འཕྲིན་ལས་རྡོ་རྗེ་མཆོག་གིས་ཁེ་ན་ཌའི་ནང་དྲ་ལམ་བརྒྱུད་ཐད་གཏོང་གསུང་ཆོས་ཤིག་བསྩལ་བ་དང་བསྟུན་གནད་དོན་ཁག་གཅིག་ལ་གསལ་བཤད་གནང་སྐབས།བོད་ཀྱི་བླ་ཆེན་རྣམས་ནས་ཕྱི་རྒྱལ་ཡུལ་གྲུ་ཁག་ཏུ་བསྟན་པ་སྤྱིའི་ཞབས་འདེགས་སྒྲུབ་རྒྱུ་ལ་དམིགས་ཏེ་འགྲུལ་བསྐྱོད་སྟབས་བདེ་ཡོང་བའི་དོན་དུ་རྒྱལ་ཁབ་གཞན་གྱི་ཕྱིར་བསྐྱོད་ལག་འཁྱེར་བཟོས་གནང་གི་ཡོད་པ་ལྟར་རིན་པོ་ཆེ་མཆོག་ནས་ཀྱང་མ་འོངས་པར་ཕྱི་རྒྱལ་ཡུལ་གྲུ་ཁག་ཏུ་བསྟན་པ་སྤྱིའི་ཞབས་འདེགས་སྒྲུབ་རྒྱུའི་ཆེད་དུ་རྒྱལ་ཁབ་ཀྱི་ཕྱི་བསྐྱོད་ལག་འཁྱེར་བཟོས་གནང་བ་ཞིག་ཡིན་པ་དང་།ལག་འཁྱེར་དེ་བརྒྱུད་རྒྱ་གར་ལ་གང་མགྱོགས་ཕེབས་ཐུབ་རྒྱུའི་ཆེད་དུ་མཐོང་མཆན་ཞུ་བཞིན་ཡོད་ཅེས་གསལ་བཤད་གནང་ཡོད་པ་རེད།